als_Latn dik_Latn sag_Latn
Një prind australian ka parë lindjen e fëmijës së tij 4 mijë kilometra larg duke përdorur teknologjinë e realitetit virtual. Jason Larke është një inxhinier elektrik që punon në Queensland, në verilindje të Australisë.
Për shkak të punës, ai nuk mund të merrte pjesë në lindjen e fëmijës së tij të tretë, më 20 shkurt, megjithatë Samsung ia mundësoi një gjë të tillë nëpërmjet pajisjes Samsung Gear VR. Kompania i kërkoi Larke që të bëhej pjesë e një eksperimenti të teknologjisë së realitetit virtual, kështu mund të shihte edhe lindjen e djalit nga larg.
“Pasi zbuluam se isha 5 muajsh shtatzënë me fëmijën e tretë, ne pamë të rritej fëmija në bark, zbuluam se ishte djalë dhe ëndërruam për të ardhmen e tij,” u shpreh Alison, bashkëshortja e Jason. Pastaj në javën e 30-të të shtatzënisë, u miratua kontrata e punës së Jason-it, kështu ai nuk mund të merrte pjesë në lindjen e djalit. Megjithatë, Samsung i dha mundësi Jason-it që të përjetojë nga larg lindjen e djalit nëpërmjet pajisjes Gear VR. /krokodili.al/
als_Latn als_Latn als_Latn